***ওয়ান পিস*** (জাপানি: ワンピース, হেপবার্ন: *ওয়ান পিসু*) ইচিরো ওডার লেখা ও আঁকা একটি জাপানি মাঙ্গা ধারাবাহিক। শুয়েসার সাপ্তাহিক শোনেন জাম্পে ২২ জুলাই ১৯৯৭ থেকে ধারাবাহিকভাবে প্রকাশিত হয়ে আসছে, যা ৯৪ টি বালামে সংগ্রহিত হয়েছে এখন পর্যন্ত। মাংকি ডি. লুফি নামের এক দুঃসাহসিক ছেলের রোমাঞ্চকর ভ্রমনের গল্প নিয়ে এ মাঙ্গা ধারাবাহিক, যার শরীর ভুলে ডেভিল ফ্রুট খাওয়ার কারণে পরিণত হয়ে যায় রাবার মানবে। জলদস্যুদের রাজা হওয়ার স্বপ্ন পূরণে লুফি এবং তার দস্যু-দলের সাথে 'স্ট্র হ্যাট পাইরেটস' নামে রওনা হয় রহস্যময় গ্র্যান্ড লাইনের উদ্দেশ্যে, পৃথিবীর পরম গুপ্তধন "ওয়ান পিস" এর খুঁজে।

*ওয়ান পিস* এর গল্প বলার ধরন, শিল্প, চরিত্রায়ন আর দারুণ রসবোধের জন্য বিভিন্ন সময় প্রশংসিত হয়েছে। এ মাঙ্গার কিছু বালাম প্রকাশনার কিছু রেকর্ডও ভেঙ্গেছে, যার মধ্যে আছে, জাপানের কোন বইয়ের সবচেয়ে বেশি প্রাথমিক ছাপানো। ইচিরো ওডার *ওয়ান পিস* মাঙ্গার প্রাতিষ্ঠানিক ওয়েবসাইটের ঘোষণামতে "দ্যা মোস্ট কপিজ পাবলিশড ফর দ্যা সেম কমিক বুক সিরিজ বাই এ সিঙ্গেল অথার"-এর জন্য মাঙ্গা ধারাবাহিকটি গিনেজ বিশ্ব রেকর্ডও করেছে। নভেম্বর ২০১৯-এর হিসাব অনুযায়ী[হালনাগাদ], মাঙ্গাটির ৪৬০ মিলিয়ন কপিরও বেশি বিশ্বব্যাপী ৪৩টি দেশে বিক্রি হয়েছে, যেটি একে সবচেয়ে বেশি বিক্রিত মাঙ্গা ধারাবাহিকে পরিণত করে।

সারাংশ
------

### সূচনা

ধারাবাহিকটি মাংকি ডি. লুফি নামে এক কিশোরকে ঘিরে, যে তার শৈশবের আদর্শ ক্ষমতাশালী দস্যু "লাল চুলো" শ্যাঙ্কস থেকে অনুপ্রাণিত হয়ে, দস্যুদের রাজা হওয়ার স্বপ্ন পূরণে পূর্ব নীল সাগরে বিখ্যাত গুপ্তধন ওয়ান পিস খুঁজতে যাত্রা শুরু করে। তার নিজের দস্যুদল খড়ে টুপির দস্যুদল (麦わら海賊団篇, *মুগিওয়ারা কাইজোকু-ডানহেন*) গঠনের উদ্দেশ্যে লুফি বিখ্যাত "দস্যু শিকারী" রোরোনোয়া জোরোকে বাঁচায় ও তার সাথে বন্ধুত্ব করে নিজ দলে যোগদান করায় এবং তারা একসাথে রওয়া হয় গ্রান্ড লাইনের দিকে ওয়ান পিসের খুঁজে। তাদের যাত্রায় তাদের সাথে সমুদ্রপথসন্ধানকারী ও চোর নামি, স্নাইপার ও মিথ্যাবাদী উসোপ, এবং রাঁধুনী ভিনস্মোক সানজি বন্ধু হয়ে দস্যুদলে যোগদান করেন। তাদের যাত্রাপথে সাথী হয় *গোয়িংগো ম্যারিগো* (ゴーイング・メリー号, *গোয়িংগু মেরি-গো*) নামের একটি জাহাজ এবং তারা ইস্ট ব্লু এর বিভিন্ন কুখ্যাত দস্যুদের মুখোমুখি হতে থাকে। তাদের পথে তারা ডাক্তার ও নরত্বারোপিত বলগা হরিণ টনি টনি চপ্পার ও পূর্বের খুনি ও পুরাতত্ত্ববিদ নিকো রবিন, সাইবার্গ জাহাজ-নির্মাতা ফ্রাঙ্কি, কঙ্কাল অসিযোদ্ধা ও সঙ্গীতশিল্পী বুরুক, এবং পূর্বের সমুদ্রের সাতজন বিখ্যাত সেনাপতির একজন ও তিমি হাঙর ঘরানার কাণ্ডারী মৎসপুরুষ জিম্বে। তারা *সহস্র সূর্য* (サウザンドサニー号, *সাউজেন্ডো সানি-গো*) নামে নতুন একটি জাহাজও পায় পথে। এ স্বপ্নের পথে চলতে গিয়ে একসাথে তাদের অন্য দস্যু, খয়রাত শিকারী, অপরাধী সংগঠন, গুপ্তচর এবং দুর্নীতিগ্রস্ত সরকারের মুখোমুখী হতে হয়।

### শয়তান ফল

Devil Fruit বা শয়তান ফল হলো ওয়ান পিস এনিমে সিরিজের মধ্যে পাওয়া রহস্যময় ফল যা গ্রহণ করার পরে, ফলের ধরন এবং তারতম্যের উপর নির্ভর করে ভক্ষণকারী একটি বিশেষ ক্ষমতা সম্পন্ন হয়ে ওঠে। এখানে এটি উল্লেখযোগ্য যে , কোনো ব্যক্তি তার পুরো জীবনে কেবলমাত্র একবারই শয়তান ফল খেতে পারবে। যদি কোনো ব্যক্তি দুটি আলাদা অভিশপ্ত ফল খায় তবে তাৎক্ষনিক তার মৃত্যু ঘটবে।

অনেক রকমের  শয়তান ফল রয়েছে  এবং এগুলোর ক্ষমতাও আলাদা আলাদা ও  অপরিসীম । এক একটি ডেভিল ফ্রুটে  এক এক রকমের শক্তি রয়েছে যা জাগতিক কাজে ব্যবহার থেকে শুরু করে শক্তিশালী কোনো যুদ্ধে বা আক্রমণে পর্যন্ত বিভিন্ন উপায়ে ব্যবহার করা যেতে পারে। এগুলি অত্যন্ত মূল্যবান এবং জলদস্যু জগৎ এর অনেক ক্ষমতাশালী ব্যক্তি এবং মহাশক্তির  অধিকারী এসব ফল গুলোকে ভক্ষন করেছে

ওয়ান পিস মুভি সমগ্র
--------------------

* *1.1 One Piece : The Movie (ওয়ান পিসঃ দা মুভি)*
* *1.2 Clockwork Island Adventure (ঘড়ির কাটার দ্বীপ অভিজান)*
* *1.3 Chopper's Kingdom on the Island of Strange Animals (অদ্ভুত প্রানীদের দ্বীপে চপ্পারের রাজত্ব)*
* *1.4 Dead End Adventure (দুঃসাহসিক অভিজানের শেষপ্রান্ত)*
* *1.5 The Cursed Holy Sword (অভিশপ্ত প্রাপ্ত পবিত্র তরোয়াল)*
* *1.6 Baron matsuri and the Secret Island (গোপন দ্বীপ আর বেরন অমাতসুরি)*
* *1.7 Giant Mecha Soldier of Karakuri Castle ( কারাকুরি দূর্গের দৈত্য আকৃতি সৈন্য)*
* *1.8 The Desert Princess and the Pirates: Adventures in Alabasta (মরুভুমির রাজকুমারী আর জলদস্যুঃ আলাবাস্তায় অভিজান )*
* *1.9 Episode of Chopper Plus: Bloom in the Winter, Miracle Sakura (চপ্পার নিয়ে বার্তি পর্বঃ শীতের পুষ্প আর সাকুরার অলৌকিক যাদুকরি ঘটনা)*
* *1.10 One Piece Film: Strong World (ওয়ান পিস মুভিঃ শক্তির দুনিয়া)*
* *1.11 Straw Hat Chase (ধূসর টুপির পিছু ধাওয়া)*
* *1.12 One Piece Film: Z (ওয়ান পিস মুভিঃ জি)*
* *1.13 One Piece Film: Gold (ওয়ান পিস মুভিঃ সোনা সন্ধান)*
* *1.14 One Piece: Stampede (ওয়ান পিসঃ ছত্রভঙ্গ)*

তথ্যসূত্র
---------

আরও পড়ুন
---------

* রোমিতো, জোসেফ (২০১৩)। "ওয়ান পিস"। বিটি, বার্ট এইচ.; উইনার, স্টিফেন। *গ্রাফিক উপন্যাসের সমালোচনামূলক সমীক্ষা: মাঙ্গা*। ইপসউইচ: সালেম মুদ্রণ। পৃষ্ঠা ২৪২–২৪৬। আইএসবিএন 978-1-58765-955-3।
* সাসাডা, হিরোকো (ডিসেম্বর ২০১১)। "The Otherness of Heroes: The Shonen as Outsider and Altruist in Oda Eiichiro's *One Piece*"। *ইন্টারন্যাশনাল রিসার্চ ইন চিলড্রেনস লিটারেচার*। **৪** (২): ১৯২–২০৭। ডিওআই:10.3366/ircl.2011.0026।

বহিঃসংযোগ
---------


উইকিউক্তিতে ***ওয়ান পিস*** সম্পর্কিত উক্তির সংকলন রয়েছে।

উইকিমিডিয়া কমন্সে **ওয়ান পিস** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (জাপানি)
* সাপ্তাহিক শোনেন জাম্পের প্রাতিষ্ঠানিক মাঙ্গা ওয়েবসাইট  ওয়েব্যাক মেশিনে আর্কাইভকৃত ২৪ ফেব্রুয়ারি ২০১১ তারিখে (জাপানি)
* ভিজ মিডিয়ার প্রাতিষ্ঠানিক মাঙ্গা ওয়েবসাইট
* আনিমে নিউজ নেটওয়ার্ক বিশ্বকোষে *ওয়ান পিস* (মাঙ্গা)